KÄSKKIRI

	15.03.2024 nr 1.-9/22	

Riigihanke “Tugikeskus Juks Kadaka tee 153 projekteerimine ” (viitenumber 262959) avatud hankemenetluse kehtetuks tunnistamine	

Riigihangete seaduse § 47 lg 1 p 12, § 73 lg 3 p 6, § 185 lg 1 ja lg 2 p 8, § 189 lg 1 alusel	

1.	Tunnistan kehtetuks riigihanke “Tugikeskus Juks Kadaka tee 153 projekteerimine” (viitenumber 262959) avatud hankemenetlus, kuna seoses riigihanke vaidlustamisega Riigihangete vaidlustuskomisjonis ning lähtuvalt rahandusministeeriumi seisukohtadest, mis esitati ametile ettekirjutuse tegemise kavatsuses järelevalvemenetluse alustamise üle otsustades, ei ole ametil võimalik riigihanget õiguspäraselt jätkata riigihankes ilmnenud allpool kirjeldatud asjaolude tõttu. 

1.1	Riigihanke hindamiskriteeriumid ning vastavustingimused sisaldavad viidet dokumendile „Projekteerimistingimuste eelnõu“, mis riigihanke alusdokumentide koosseisus puudub ning selle tõttu riigihankele laekunud pakkumuste vastavuse kontrolli ega hindamist ei olnud ega ole võimalik läbi viia vastavalt hankija kehtestatud kriteeriumidele.

1.2	Riigihanke alusdokumentide punkt 6.1.1 sätestab hankijale imperatiivse kohustuse kõik pakkumused tagasi lükata juhul, kui kõigi pakkumuste või vastavaks tunnistatud pakkumuste maksumused ületavad lepingu eeldatavat maksumust. Mõlema riigihankele laekunud pakkumuste maksumused ületasid oluliselt eeldatavat maksumust 75 % ja 60% võrra. Selle tõttu oleks hankija pidanud vastavalt hanketingimustele mõlemad pakkumused tagasi lükkama  ja ei tohtinud jätkata hankemenetlusega.
  
1.3	Riigihanke alusdokumentide punkt 6.1.2  sätestab hankijale imperatiivse kohustuse kõik pakkumused tagasi lükata juhul, kui läbirääkimised pakkumuse maksumuste osas ei anna tulemusi. Tegemist on õigusvastase hanketingimusega, kuna RHS § 52 lg 4 keelab selgesõnaliselt avatud hankemenetluses pidada läbirääkimisi. 

2.	Käskkirja kohta esitada hankekomisjonil huvitatud isikutele kirjalikku taasesitamist võimaldavas vormis teade viivitamata, kuid mitte hiljem kui 3 tööpäeva jooksul otsuse tegemisest arvates (riigihangete seaduse § 47 lg 1 p 12).
3.	Käskkirja peale võib esitada vaidlustuse riigihangete vaidlustuskomisjonile. Vaidlustus peab olema riigihangete vaidlustuskomisjonile laekunud 10 tööpäeva jooksul arvates päevast, millal pakkuja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist (riigihangete seaduse § 185 lg 1 ja lg 2 p 8, § 189 lg 1).

(allkirjastatud digitaalselt)	
Hardi Alliksaar	
ameti juhataja